**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

հունիսի 2017 թվականի N -Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈԿՏԵՄԲԵՐԻ 30-ի N 1194-Ա**

**ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հիմք ընդունելով «Իրավական ակտերի մասին» Հայաստանի Հանրապետության օրենքի 70-րդ հոդվածի 5-րդ մասը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի հոկտեմբերի 30-ի «Արտաբյուջետային բանկային հաշիվ բացելու մասին» N 1194-Ա որոշման 2-րդ կետում «առուվաճառքի պայմանագրի գնի վճարումներ (տնտեսագիտական դասակարգման կապիտալի ձեռքբերման գծով վճարումներ)» բառերից հետո լրացնել «իսկ գումարի մնացորդն ուղղել Հայաստանի Հանրապետության կառավարությանն առընթեր պետական գույքի կառավարման վարչության աշխատակազմի կողմից զբաղեցվող տարածքների հիմնանորոգման ծախսերի իրականացմանը» բառերը:

|  |  |
| --- | --- |
| **Հայաստանի Հանրապետության վարչապետ** | **Կ. Կարապետյան** |
|  |  |

**Իրավական ակտի հիմնավորումը**

**«Հայաստանի Հանրապետության կառավարության 2014 թվականի հոկտեմբերի 30-ի N 1194-Ա որոշման մեջ լրացում կատարելու մասին» Հայաստանի Հանրապետության կառավարության որոշման նախագծի**

**1.Անհրաժեշտությունը**

ՀՀ կառավարության 30.07.2015թ.-ի թիվ 968-Ն որոշմամբ «Երևան քաղաքի Կառավարական N 2 մասնաշենքի հասցեում գտնվող շենքի բաղադրիչը համարվող տարածքները սեփականատերերից ձեռքբերում և Երևան քաղաքի Կառավարական N 2 շենքի սեփականատեր «Տանգո» ՓԲ ընկերության օտարման գործարքների վճարահաշվարկային գործառնությունների իրականացում» ծրագրի արտաբյուջետային հաշվի միջոցների ծախսման նախահաշվով հաստատված վճարահաշվարկային գործառնություններն ավարտված են, արդյունքում տնտեսվել է 50 369 310 ՀՀ դրամ, որը ներկա պահին առկա է Վարչության անվամբ բացված արտաբյուջետային հաշվում` որպես տարեսկզբի ազատ մնացորդ:

ՀՀ ԿԱ պետական գույքի կառավարման վարչության աշխատակազմը 2005 թվականից տեղակայված է ք. Երևան, Տիգրան Մեծի 4 հասցեում և գործունեությունն իրականացնում է շենքի 3-րդ, 4-րդ և 6-րդ հարկերում գտնվող տարածքներում և 2005-2017թթ. ընկած ամբողջ ժամանակահատվածում վերագրյալ տարածքում ընթացիկ կամ հիմնանորոգման որևէ աշխատանք չի իրականացվել: Արդյունքում, Վարչության կողմից զբաղեցված տարածքները գտնվում են անմխիթար վիճակում, ուստի խիստ անհրաժեշտություն է առաջացել մշակելու ՀՀ կառավարության որոշման վերոնշյալ նախագիծը` Տիգրան Մեծի 4 հասցեում Վարչության կողմից զբաղեցվող տարածքների հիմնանորոգումն արտաբյուջետային հաշվի ազատ մնացորդի միջոցներով իրականացնելու համար:

**2.Ընթացիկ իրավիճակը և խնդիրները**

Ներկայումս Վարչության կողմից զբաղեցվող տարածքների սանհանգույցների սալիկները կիսաքանդ են, տեղադրված զուգարանակոնքերը և լվացարանները մասամբ շարքից դուրս եկած, ջրամատակարարման համակարգերը անսարք են, բացակայում են օդափոխման տարրական պայմանները, միջանցքները, աստիճանավանդակները չեն ջեռուցվում, ջեռուցման սեզոնին անհարմարություն ստեղծելով աշխատակիցների և այցելուների համար, գրասենյակային տարածքներն աչքի են ընկնում մրոտված, աղտոտված պատերով, երկարատև ծառայությունից սևացած-մաշված և որոշ տեղերում քանդված մանրահատակով:

Անհրաժեշտ է տնտեսված գումարի սահմաններում իրականացնել հիմնանորոգման աշխատանքներ:

**3.Տվյալ բնագավառում իրականացվող քաղաքականությունը**

Պետական գույքի պահպանում և արդյունավետ կառավարում:

**4.Կարգավորման նպատակը և բնույթը**

Հիմնանորոգման աշխատանքների իրականացման արդյունքում ՀՀ կառավարությանն առընթեր պետական գույքի կառավարման աշխատակազմին նորմալ աշխատանքային պայմաններով ապահովում և պետական գույքի բարեկարգում:

**5.Նախագծի մշակման գործընթացում ներգրավված ինստիտուտները և անձինք**

Նախագծի մշակմանը այլ ինստիտուտներ և անձինք չեն մասնակցել:

**6.Ակնկալվող արդյունքը**

ՀՀ կառավարությանն առընթեր պետական գույքի կառավարման աշխատակազմին նորմալ աշխատանքային պայմաններով ապահովում և պետական գույքի բարեկարգում:

**7.Այլ տեղեկություններ**

Չկան:

**Տ Ե Ղ Ե Կ Ա Ն Ք**

**«Հայաստանի Հանրապետության կառավարության 2014 թվականի հոկտեմբերի 30-ի N 1194-Ա որոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

**1.Այլ իրավական ակտերում փոփոխությունների և /կամ լրացումների անհրաժեշտությունը**

Չկա

**2.Միջազգային պայմանագրերով ստանձնած պարտավորությունների հետ համապատասխանությունը**

Ստանձնած պարտավորություններ չկան:

**Տեղեկանք հասարակության մասնակցության մասին**

**1.Հասարակությանը նախագծի վերաբերյալ իրազեկումը**

Որոշման նախագծի քննարկմանը հասարակությունը չի ներգրավվել, քանի որ այն լայն հասարակական շահերի խնդիրներ չի շոշափում:

**Տ Ե Ղ Ե Կ Ա Ն Ք**

**«Հայաստանի Հանրապետության կառավարության 2014 թվականի հոկտեմբերի 30-ի N 1194-Ա որոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեում ծախսերի և եկամուտների էական ավելացման կամ նվազեցման վերաբերյալ**

Հայաստանի Հանրապետության կառավարության որոշման նախագծի ընդունման կապակցությամբ ՀՀ պետական բյուջեում ծախսերի և եկամուտների էական ավելացում կամ նվազեցում չի նախատեսվում:

**Ամփոփաթերթ**

«Հայաստանի Հանրապետության կառավարության 2014 թվականի հոկտեմբերի 30-ի N 1194-Ա որոշման մեջ լրացում կատարելու մասին»Հայաստանի Հանրապետության կառավարության որոշման նախագծի վերաբերյալ շահագրգիռ նախարարություններից ստացված դիտողությունների և առաջարկությունների վերաբերյալ

|  |  |  |  |
| --- | --- | --- | --- |
| *Առարկության, առաջարկության հեղինակը, գրության ստացման ամսաթիվը, գրության համարը* | *Առարկության, առաջարկության բովանդակությունը* | *Եզրակացություն* | *Կատարված փոփոխությունները* |
| 1 | 2 | 3 | 4 |
| 1. ՀՀ ֆինանսների նախարարություն  06.06.2017թ.  թիվ 01/12-1/10097-17  2. ՀՀ արդարադատության նախարարություն  22.06.2017թ.  01/19.2/10702-17 | 1. նախագծի վերաբերյալ հայտնում ենք, որ մեր իրավասությունների շրջանակներում դիտողություններ և առաջարկություններ չունենք:  2. Նախագծի 1-ին կետի 1-ին ենթակետում անհրաժեշտ է «ավելացնել» բառը փոխարինել «լրացնել» բառով` համաձայն «Իրավական ակտերի մասին» Հայաստանի Հանրապետության օրենքի 36-րդ և 70-րդ հոդվածների պահանջների: Հարկ է նաև սույն ենթակետում «վարչության» բառից առաջ լրացնել «Հայաստանի Հանրապետության կառավարությանն առընթեր պետական գույքի կառավարման» բառերը` համաձայն «Իրավական ակտերի մասին» Հայաստանի Հանրապետության օրենքի 36-րդ հոդվածի պահանջների:  3. Նախագիծն անհրաժեշտ է համաձայնեցնել Հայաստանի Հանրապետության ֆինանսների նախարարության հետ` համաձայն «Իրավական ակտերի մասին» Հայաստանի Հանրապետության օրենքի 28-րդ հոդվածի պահանջների: | *Ընդունվել է*  *Ընդունվել է*  *Ընդունվել է* | Նախագծում կատարվել են համապատասխան ուղղումները:  Համաձայնեցվել է ֆինանսների նախարարության հետ: |